

Iktató száma: 66159-1/2024. \_ .napirend

**Eger Megyei Jogú Város Önkormányzata Közgyűlésének**

**rendelet-tervezete a helyi iparűzési adóról**

**Tisztelt Közgyűlés!**

**Az előterjesztés jogtechnikai változások miatt, a jelenleg hatályos 12 évvel ezelőtt elfogadott és időközben többször módosított rendeletet hatályon kívül helyezésére, egyidejűleg 2025. évtől új önkormányzati rendelet elfogadására irányul, más érdemi változást az előterjesztéshez mellékelt rendelet-tervezet a hatályos jogszabályunkhoz képest nem tartalmaz.**

**Helyi önkormányzati rendelet alkotás**

Az Alaptörvény rögzíti, hogy a helyi önkormányzatok a törvények keretei között – alapvető feladataik ellátása, önálló gazdálkodásuk biztosítása, a fenntartható költségvetés érdekében - döntenek a helyi adók fajtájáról és mértékéről. **A helyi adók meghatározó szegmense az iparűzési adó, ugyanis ez teszi ki a helyi adóbevételek legnagyobb részét.**

**Egerben a helyi adókból származó bevételek között a helyi iparűzési adóbevétel összege (az összes helyi adóbevétel 80-82%-a) továbbra is a meghatározó.** Hasonló volt a helyzet a megyei jogú városoknál (25), hiszen a 2024. ¾. évében 342,8 Mrd forint helyi adóbevételből 286,8 Mrd forint volt az iparűzési adó összege. /83,7%/


A helyi adókról szóló 1990. évi C. törvény *(továbbiakban: Htv.)* értelmében **a helyi adók bevezetéséről a települési önkormányzat képviselő-testülete dönt rendelettel**.

**Az Önkormányzat adómegállapítási joga kiterjed az adó bevezetésére, a már bevezetett adó hatályon kívül helyezésére, illetőleg módosítására, az adó mértékének a törvényi keretek közötti megállapítására**, valamint - a Htv., az adózás rendjéről szóló 2017. évi CL. törvény *(továbbiakban: Art.)*, az adóigazgatási rendtartásról szóló 2017. évi CLI. törvény *(továbbiakban: Air.)* keretei között - az adózás részletes szabályainak meghatározására.

A Hatásköri tv. és az Air. előírja, hogy adóügyekben elsőfokú hatósági jogkörben a település jegyzője, mint Önkormányzati adóhatóság jár el.

**Az iparűzési adó mértékében nincs lehetőség valorizációra, azaz az adómérték nem emelhető. Eger Megyei Jogú Városban az adó mértéke 2020. évtől az adóalap 2%-a.**

**Megyei Jogú Városok iparűzési adómértékei 2024.**

****

*Forrás: MJV Adóhatóságainak adatszolgáltatása*

Az iparűzési adónem sajátossága, hogy **az adóalap képzése révén jól leköveti a gazdaság növekedését vagy csökkenését.** Egy jó gazdasági év duplán jó az Önkormányzat számára, ha viszont gazdasági visszaesés van, úgy az adóévet követő év májusában visszaigénylő pozícióba kerülhetnek a vállalkozások és a szeptemberi előlegük is csökkenhet.

**Az iparűzési adóból származó adóbevétel** a helyi közösségi közlekedési feladat ellátására és a hatáskörünkbe tartozó szociális ellátások finanszírozására kerül felhasználásra. E mellett olyan kiadások is ebből kerülnek finanszírozásra, amelyekre az állam normatív támogatást külön nem biztosít.

**Az adózó az iparűzési adót önadózással állapítja meg.**

A vállalkozók/vállalkozások *- főszabály szerint -* a Nemzeti Adó- és Vámhivatalon keresztül elektronikusan nyújthatják be (adóévet követő év május 31-ig) az adóévet érintő helyi iparűzési adóról szóló bevallásukat Eger Megyei Jogú Város Önkormányzati Adóhatósága felé.

**Az iparűzési adóbevallási nyomtatványt azoknak kell benyújtaniuk, akik/amelyek az iparűzési adó alanyának minősülnek és a székhelyük, telephelyük Eger Megyei Jogú Városban van az adott adóévben**. Az **iparűzési adó alanya** a Htv. 52. § 26. pontja szerinti vállalkozó, a székhely fogalmát a jelzett paragrafus 41. pontja, a telephely fogalmát a 31. pontja értelmezi.

A helyi iparűzési adóban az adóelőleget és az adófizetést **önadózással kell teljesíteni**. Ez azt jelenti, hogy a „**HIPAK” bevallásban** kell az adózónak kiszámítani és bevallani a végleges adót, valamint az előlegfizetési időszak két időpontjára az adóelőlegek összegét. Egyúttal az önkormányzat adószámlájára */Eger MJV önkormányzata Helyi iparűzési adó beszedési számla 50400209-16264551-00000000/* kell megfizetni – a bevallás határnapjáig - az adókülönbözetet. Amennyiben több előleget fizetett az adózó, ettől az időponttól tudja a többlet befizetését visszaigényelni.

**Általánosságban az iparűzési adó alapját** **a nettó árbevétel összegéből kiindulva kell meghatározni** és **csökkenteni lehet** az eladott áruk beszerzési értékével, a közvetített szolgáltatások értékével, az alvállalkozói teljesítések értékével, az anyagköltséggel és az alapkutatás, alkalmazott kutatás, kísérleti fejlesztés adóévben elszámolt közvetlen költségével.

**Ha a vállalkozó több önkormányzat illetékességi területén vagy külföldön végzett iparűzési tevékenységet,** akkor **az adó alapját** – *a tevékenység sajátosságaira leginkább jellemzően* – a vállalkozónak a Htv. mellékletében meghatározottak szerint **meg kell osztania**.

Az **egyszerűsített adóalap-megállapítást választó adóalanyoknak** a „HIPAK” bevallást csak bizonyos feltételek fennállása esetén kell benyújtaniuk! *(Ennek pontos részleteiről honlapunkon tájékozódhatnak az érintettek.)*

2023. évtől az **egyszerűsített adóztatást bármely vállalkozói csoport választhatja**, legyen az társaság vagy egyéni vállalkozó magánszemély. A Htv. 39/A. §-a értelmében **az a vállalkozó, akinek/amelynek az adóévben** *– 12 hónapnál rövidebb adóév esetén napi arányosítással 12 hónapra számítva időarányosan –* **a bevétele nem haladja meg a 25 millió forintot, vagy a 120 millió forintot**, feltéve, hogy ez utóbbi esetben az adóévben a személyi jövedelemadóról szóló törvény szerint kizárólag kiskereskedelmi tevékenységet végző átalányadózónak minősül. Ekkor az adóévi adó alapját tételes sávos összegben is megállapíthatja az adózó.

A kisvállalkozó bejelentett döntése alapján **az adó alapja a kisvállalkozó székhelye és telephelye szerinti önkormányzatonként**

a) **2,5 millió forint**, ha a kisvállalkozó bevétele az adóévben – 12 hónapnál rövidebb adóév esetén, napi arányosítással 12 hónapra számítva időarányosan – a 12 millió forintot nem haladja meg,

b) **6 millió forint**, ha a kisvállalkozó bevétele az adóévben – 12 hónapnál rövidebb adóév esetén, napi arányosítással 12 hónapra számítva időarányosan – a 12 millió forintot meghaladja, de a 18 millió forintot nem haladja meg,

c) **8,5 millió forint**, ha a kisvállalkozó bevétele az adóévben – 12 hónapnál rövidebb adóév esetén, napi arányosítással 12 hónapra számítva időarányosan – a 18 millió forintot meghaladja, de az 25 millió forintot – az (1) bekezdés b) pontja szerinti kisvállalkozó esetén a 120 millió forintot – nem haladja meg, azzal, hogy e § alkalmazásában bevétel alatt a személyi jövedelemadóról szóló törvény hatálya alá tartozó magánszemély kisvállalkozó esetében a személyi jövedelemadóról szóló törvény szerinti bevételt, más kisvállalkozó esetén a nettó árbevételt kell érteni.

**A tételes adóalap-megállapítás egyik** **jelentős egyszerűsítése**, hogy ha a kisvállalkozó ezt az adóalap-megállapítási módszert választja, akkor

* adóbevallás benyújtása nélkül,
* évente egyszer, az adóévet követő év ötödik hónapjának utolsó napjáig köteles megfizetni iparűzési adóelőlegét/adóját.

**Ha a kisvállalkozó ezt az adóalap-megállapítást alkalmazza, akkor a helyi iparűzési adóban adómentességre, adókedvezményre és adócsökkentésre nem jogosult.**

A KIVA hatálya alá tartozó adózó - az egyszerűsített sávos adózási mód választásával ellentétben - utóbb, visszamenőlegesen a „23HIPAK” bevallásban már nem választhatja a 2023. évre ezt az egyszerűsített adózási módot.

**2024. évre 1.974 adózó választotta az egyszerűsített sávos adóztatást**, ebből legnagyobb számban *(1.522 adózó)* évi 50 ezer forintot fizetnek iparűzési adó címén. Folyó évben az éves adófizetési kötelezettségük együttesen eléri a 112.949 ezer forintot. *(Egerben egyébként az adózói kör cc.: 65%-a – több mint 4500 adózó - választhatná az egyszerűsített adózást!)*

A Htv. 39/B. §-a alapján **a kisvállalati adó (KIVA) hatálya alá tartozó vállalkozó** **az adó alapját** a kisvállalati adó alapjának **20%-kal növelt összegében is megállapíthatja.** Az adó alapjának megállapítása adóévre választható, az erről szóló bejelentést az adóévről szóló bevallásban legkésőbb az annak benyújtására előírt határidőig kell megtennie az Adóhatóságnál. **Kiva szerinti adózási módot 609 vállalkozás választott, ők együttesen 255,9 millió forint éves adót fizettek ezen a jogcímen.**

A 2024. évben bevallott (2023. évi) iparűzési adóbevallások adatai szerint az **Eger város** iparűzési adójára jutó **adóalap** (az iparűzési adóztatás történetében eddigi legmagasabb összegű) **272,1 milliárd forint volt. Ez az összeg 19,4 milliárd forinttal haladta meg az előző évi (2022. évről bevallott) adatokat**.

**Bevallott adóalap és adó**

*(folyóévben – május 31-ig - vallják be az adózók az előző évi adót)*



A képen szöveg, képernyőkép, szám, Betűtípus látható

Automatikusan generált leírás

*Forrás: Eger MJV PH Adóiroda*

A 2024. évben bevallott és feldolgozott (2023. évi) iparűzési adóbevallások adatai szerint az Eger város felé bevallott **iparűzési adó összege** **5.383 millió forint volt. Ez az összeg 1.219 millió forinttal haladta meg az előző évi (2022. évi) bevallott adatokat**.

A képen szöveg, képernyőkép, szám, szoftver látható

Automatikusan generált leírás

**Bevallott adó**

*(folyó évben vallják be – május 31-ig - az adózók az előző évi adót)*

**A képen szöveg, képernyőkép, Betűtípus, képernyő látható

Automatikusan generált leírás**

A bevallási adatok alapján **1.567 vállalkozás nem csak Eger Megyei Jogú Város felé adózott, hanem más település vagy települések felé is**, így éves iparűzési adóalapjukat, adójukat meg kellett osztaniuk a települések között. Közülük az **egy millió forintnál magasabb összegű adót fizetők** *(540 vállalkozás)*meghatározó nagyságot képviselnek az egri adófizetők között, hiszen **az éves adó 88,6 %-át ők fizetik.**



*Forrás: Eger MJV PH Adóiroda*

A határidőig benyújtott és feldolgozott bevallások adatai alapján **az Egerben adózó vállalkozások 22 %-a adót egyáltalán nem fizet**, jellemzően ők vagy szüneteltetik a tevékenységüket, vagy nem volt kimutatható adóalapjuk.

A vállalkozók 25,85 %-ának éves iparűzési adója 10 ezer forint és 50 ezer forint közé esik. Az adózók 67,5 %-ának az éves adója nem éri el a 100 ezer forintot, ők egyébként az összes iparűzési adó mindössze 1,75 %-át fizették. Az adófizető vállalkozások 32,49 %-a fizet nagyobb éves adóösszeget, mint 100 ezer forint, közülük is mindössze 8,42 %-ának több az éves adófizetése, mint 1 millió forint. 10 millió forint feletti adófizetésre 67 társaság kötelezett, ám az összes adófizetésben a részesedésük jelentős, hiszen az éves adók 64 %-a tőlük folyik be az Önkormányzat költségvetésébe.

A képen szöveg, képernyőkép, Betűtípus, sor látható

Automatikusan generált leírás

*Forrás: Eger MJV PH Adóiroda*

Az adónem sajátossága, hogy **a jelentős adófizetők körét általában a nagy termelő cégek teszik ki,** ebből számát tekintve sajnos a hevesi megyeszékhelyen nincs túlzottan sok. **Az iparűzési adóbevétel legnagyobb részét Egerben a feldolgozóipar adta.** **A 2024. évi helyi iparűzési adóbevétel 74,3%-át a legnagyobb 200 egri társas vállalkozás fizette.** Ezek között számosan nem csak Egerben működnek, hanem más településeken is lehet telephelyük, vagy esetleg székhelyük.

A 2024. évben (első ¾ év) **5.831.354 ezer Ft bevétel** származott az iparűzési adóból, amia települési helyi adóbevételek 79,8%-át tette ki. Eger Város iparűzési adóbevétele „igazodik” a lakosság-, és a vállalkozói szám nagyságához*,* így **a 25 Megyei Jogú Város között** *- a hipa bevételeket tekintve -* **17. Eger a rangsorban.**

**Megyei Jogú Városok iparűzési adóbevételei és aránya a helyi adóbevételeken belül**

A képen szöveg, képernyőkép, Betűtípus, sor látható

Automatikusan generált leírás

*Forrás: ASP adószakrendszer*

**Bevételek helyzete 2024. október 31-i állapot alapján**



**Bevételek megoszlása 2024. október 31-i állapot alapján**

A képen szöveg, képernyőkép, Betűtípus, diagram látható

Automatikusan generált leírás

**Eger város adóerőképessége**

A 2024. július 31-ig beérkezett és feldolgozott 2023. évi HIPAK bevallások tükrében **az adóerőképesség alapját jelentő, Egerben képződött adóalap + 8,9%-kal emelkedett** a múlt évi (2022.) adatokhoz képest.

A képen szöveg, képernyőkép, szám, Betűtípus látható

Automatikusan generált leírás A képen szöveg, képernyőkép, ház, diagram látható

Automatikusan generált leírás

*Forrás: Eger MJV PH Adóiroda*

2024. évre további 383 millió forinttal nőtt Egerben a szolidaritási hozzájárulás összege és immár eléri a 1.524 millió forintot. **2025. évre tovább fog nőni a szolidaritási hozzájárulás nagysága**, az meghaladja a **1.746,8 millió forintot**.

**A Heves Megyei Kereskedelmi és Iparkamara támogatja/nem támogatja a helyi iparűzési adórendelet tervezetről szóló előterjesztést.**

**Kérem a Tisztelt Közgyűlést az előterjesztés elfogadására.**

Eger, 2024. november 13.

**dr. Barta Viktor**

**jegyző**