**4. melléklet**

# Előzetes hatásvizsgálat

**Eger Megyei Jogú Város Önkormányzata Közgyűlésének**

**rendelettervezete a helyi iparűzési adóról**

**Társadalmi hatások**:

A rendelet összeegyezteti és harmonizálja a felsőbb és a helyi jogszabályok rendelkezéseit, egyben

2025. évtől is megállapítja – változatlan százalékos összegben (2%) - az iparűzési adó mértékét.

**Gazdasági hatások:**

A rendeletnek gazdasági hatása van, hiszen 2025. évtől a vállalkozóknak továbbra is kell helyi iparűzési adót/adóelőleget fizetni, ám annak mértéke változatlan.

**Költségvetési hatások:**

Az előterjesztés jogtechnikai változások miatt, a jelenleg hatályos 12 évvel ezelőtt elfogadott és időközben többször módosított rendeletet hatályon kívül helyezésére, egyidejűleg 2025. évtől új önkormányzati rendelet elfogadására irányul, más érdemi változást az előterjesztéshez mellékelt rendelet-tervezet a hatályos jogszabályunkhoz képest nem tartalmaz. A rendelet módosításnak nincs többlet költségvetési (bevételi) hatása.

**Környezeti és egészségügyi következmények**:

A rendeletben foglaltak végrehajtásának közvetlen egészségügyi, környezetre gyakorolt hatásai nincsenek.

**Adminisztratív terheket befolyásoló hatások**:

A rendeletnek adminisztratív terheket jelentősen befolyásoló hatása nincs.

**A jogszabály megalkotásának szükségessége, illetve a jogalkotás elmaradásának várható következménye:**

A jelenleg hatályos önkormányzati rendelet 12 éve született, így célszerű új alapokra helyezni önkormányzati rendeletünket.

**A jogszabály alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Utólagos hatásvizsgálat**: Nem szükséges.